NaiveNeuron/SloPal huggingface dataset:
Dostál, Ondrej, poslanec NR SR (2017-06-21):
Vážený pán predkladateľ, vážený pán podpredseda Národnej rady... (Prerušenie vystúpenia predsedajúcim.)
Poliačik, Martin, poslanec NR SR (2013-05-31):
Budem rozprávať pomaly, aby Alojz stihol počúvať. Martin, respektíve aj všetci predrečníci, ktorí reagovali vo faktických, ešte raz zopakujem, čo som povedal. Ak by som videl ucelený systém motivácií, ktoré by, napríklad tak ako Igor hovoril, motivovali veľké mesto, aby dbalo aj na záujmy malých častí, pretože napríklad keby sa niekto odčlenil, tak by získali nejaký menší koeficient na podielových daniach, že by sa im znižovali podielové dane so zmenšovaním ich územia, tam by som takéto niečo vítal, lebo by to bolo vyrovnané. By tam boli vyrovnané tlaky a bolo by tam muselo naozaj dôjsť ku obrovskej kríze pri oddeľovaní toho nejakého územia od tej časti. Zároveň keby som videl systém motivácií, ktoré by tlačili tie menšie celky dohromady, lebo by to bolo pre nich výhodné, takisto by som potom vedel takéto niečo podporiť, lebo by som si povedal, okej, motivácie tam sú, ale niečo ich odťahuje od seba tak výrazným spôsobom, že to jednoducho inak riešiť nevedia. Ale čo hovorím ja, je, že tie motivácie nevidím. A pri už súčasnej úrovni rozdrobenosti Slovenska, ja viem, Martin, že sa tam hovorí o pár obciach alebo pár mestských častiach, ale stále systémovo viacej smerujeme k štiepeniu a nevidím systémové kroky, ktoré by tie finančné toky spájali. Kľudne o tom ešte môžme sa porozprávať niekde mimo. Ja veľmi rád si vypočujem aj vaše argumenty, len si myslím, že proste tento čiastkový krok nespeje k tomu, aby tá, aby tá celková situácia bola potom nakoniec lepšia. Ďakujem.
Bugár, Béla, podpredseda NR SR (2018-09-11):
Prezentujme sa a hlasujme. (Hlasovanie.) Prítomných 142, za 76, proti 47, zdržalo sa 12 (pozn. red.: správne „zdržalo sa 17“), 2 nehlasovali. Konštatujem, že zákon bol opätovne schválený. Pristúpime k hlasovaniu v druhom čítaní o zákone z 20. júna 2018, ktorým sa dopĺňa zákon č. 757/2004 Z. z. o súdoch, vrátenom prezidentom Slovenskej republiky na opätovné prerokovanie, tlač 1048. Prosím teraz spravodajcu z ústavnoprávneho výboru pána poslanca Kresáka, aby uviedol hlasovania. (Hlasovanie o zákone z 20. júna 2018, ktorým sa dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1048.)
Mihalik, Marcel, poslanec NR SR (2023-06-22):
Hlasovali sme o pozmeňujúcich návrhoch zo spoločnej správy. Teraz prejdeme k pozmeňujúcim návrhom podaným v rozprave. Pán predseda, teraz dajte hlasovať o pozmeňujúcom návrhu poslanca Petra Cmoreja, ktorý sa týka upresnenia právnej úpravy ohľadom nároku na materskú.
Lehotský, Tomáš, poslanec NR SR (2020-07-15):
Ďakujem za slovo. Trošku ma mrzí, teda že tu nie sú prítomní viacerí poslanci ĽSNS, keď sa prerokúva ich návrh zákona. Vážené dámy, vážení páni, dovoľte pár slov. Ja som v parlamente štyri mesiace a stále neviem, či komentovať, alebo nekomentovať príspevky alebo návrhy zákonov poslaneckého klubu ĽSNS. Človek vás chce ignorovať, pretože nakoniec ste fašistická strana a fašistické hodnoty máte v krvi. Na druhej strane, ak fašisti uzurpujú priestor svojím krikom aj tu v Národnej rade a nikto sa neozve, je to chyba. Čiže pre mňa je to veľká dilema. A potom je tu tá každodenná realita fungovania parlamentu. Denne s ĽSNS, denne sa s ĽSNS stretávame, rečnia v pléne, v pléne si vymieňame sarkastické poznámky. Každodenná realita, ktorá sa nakoniec stáva normou. A po čase ako keby nebolo zvláštne, že v parlamente vedľa ľudí, ktorí zmýšľajú demokraticky, chcú posunúť túto krajinu dopredu, tu môžu sedieť aj oni, fašisti, sedieť a hrať tú svoju špinavú hru na slušných občanov s alternatívnym pohľadom na svet. A táto realita, táto norma je pre mňa za týchto posledných, posledné štyri mesiace vlastne to najhoršie. Preto si myslím, že je dôležité, aby z času na čas zas a znovu zaznelo, kto vlastne ste, poslanecký klub ĽSNS. Dovoľte krátky výber. Suja Miroslav – pracoval pre Mikuláša Černáka, toho Černáka, ktorý je dneska v base za niekoľko vrážd. Pán Suja bol trestne stíhaný za vydieranie a odsúdený za ťažké ublíženie na zdraví na 4,5 roka podmienečne za ťažkú dopravnú nehodu. Mazurek Milan – odsúdený z úmyselného prečinu hanobenia národa, rady či presvedčenia. Ďurica Ondrej – neonacista, frontman neonacistickej kapely Biely odpor, ktorá v textoch odkazuje na neonacistické symboly a rasizmus. Medvecký Andrej – trestne stíhaný a podmienečne odsúdený za napadnutie človeka, pre šoférovania pod vplyvom alkoholu dostal polročnú podmienku a zákaz viesť motorové vozidlá na tri roky. Kotleba Marian, bývalý vodca hnutia Slovenská pospolitosť, ktoré bolo rozpustené Najvyšším súdom Slovenskej republiky pre jeho extrémistické politické tendencie a rozpor s ústavou. Obvinený z prejavu sympatií k hnutiu smerujúcemu k potlačeniu práv a slobôd. Prečo to vlastne všetko hovorím? Dnes tu predkladáte zákon, ktorý má podľa vás ochraňovať život. Oháňate sa a budete sa oháňať slovami ako záchrana nenarodených detí, zákaz vraždám, ochrana rodiny, bezbranných. Dnes počúvame vaše cynické reči na témy, ktorým kvôli chýbajúcej empatii nemôžete rozumieť. Ako by ste mohli. Ste fašisti a viacerí z vás násilníci a klamári. Toto máte v krvi, nie ochranu bezbranných. Ďakujem. (Potlesk.)
Nemky, Martin, poslanec NR SR (2022-04-29):
Ďakujem pekne. Pán kolega Kamenický, ďakujem ti za tvoje vystúpenie. Veľmi správne si povedal, platí staré slovenské príslovie, vždy sa v prvom rade treba pozrieť na toho, kto to hovorí. V našom prípade hovorí o tom Daniel Lipšic, ktorý je dlhodobý politik a dlhodobo verejne vystupuje a kritizuje stranu SMER – sociálna demokracia. Zároveň doplním tvoje vystúpenie, spojím ho aj s reakciou pána kolegu Suska, ja by som povedal, že my sa dneska nebavíme o poslancovi Ficovi, my sa bavíme o zneužívaní vládnej moci väčšinou na menšinu. Bavíme sa o poslaneckom mandáte, bavíme sa o tom, že ako má slobodne poslanec vyjadrovať svoj názor. Ako nie prostredníctvom tlačových konferencií. Ako mám ovplyvňovať davy, ak nie práve týmto. Čo to je za nezmysly napísané v tom uznesení? Ďakujem veľmi pekne.
Zemanová, Anna, poslankyňa NR SR (2023-03-16):
Ja by som chcela požiadať pána predsedu výboru aj vás, pán predseda Národnej rady, aby ste mi ukázali uznesenie Národnej rady, ktoré mi odobralo mandát členky výboru na kontrolu osobitného, osobitného výboru na kontrolu činnosti SIS.
M. Číž, podpredseda NR SR: (2007-10-24):
Nech sa páči, teraz má slovo pani poslankyňa Gabániová. Pripraví sa pán poslanec Slafkovský.
Bartek, Michal, poslanec NR SR (2024-09-17):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť v znení schválených pozmeňujúcich a doplňujúcich návrhov.
Pellegrini, Peter, predseda NR SR (2015-07-01):
Ďakujem veľmi pekne. Dobre som počul, že ste sa aj prihlásili potom ako prvý do rozpravy. (Reakcia navrhovateľa.) Ďakujem. Poprosím teraz pána spravodajcu, ktorým je pán Marián Radošovský a ktorého určil navrhnutý gestorský výbor, aby nám podal informáciu o tomto návrhu zákona. Nech sa páči.
Zelník, Štefan, poslanec NR SR (2019-09-12):
Ďakujem pekne za slovo. Chcem pekne poďakovať pani kolegyni, lebo myslím, že to myslí úprimne a naozaj pani ministerka si dala tú robotu, aby to s odborným tímom rozobrala a pripravila zákon podľa možnosti a legislatívy v Slovenskej republike. Ale my sa vôbec nebránime, pani kolegyňa, ak, lebo je mi sympatické, že hovoríte, že áno, že naozaj to očkovanie je dôležité a je potrebné. Vôbec sa nebránime tomu, ak niekto príde s lepším nápadom, ako to teda proste urobiť, že poďme o tom diskutovať, pretože myšlienka naozaj ochrany detí, tých, ktoré sú bezbranné a ktoré nevedia o sebe samé rozhodnúť a my chceme im poskytnúť tú maximálnu ochranu, čo je naša povinnosť ako, ako ľudí, ktorí, resp. rešpektovať kapacity, ktoré slovenské zdravotníctvo má, tak je to naša povinnosť tie deti ochrániť. Hľadáme cestu, ako to urobiť. Teda každá rada, každá myšlienka, ktorá k tomuto prispeje, je dobrá, teda toto je myšlienka toho prvotného, prvého čítania, že áno, chceme, aby sa zvýšila kolektívna ochrana, aby sa zvýšilo očkovanie u detí. Ďakujem veľmi pekne.
P. Hrušovský, predseda NR SR: (2005-06-23):
Prerušujem rokovanie. Prajem vám dobrú noc a dovidenia zajtra ráno o 9.00 hodine. (Prerušenie rokovania o 18.56 hodine.)
B. Bugár, podpredseda NR SR: (2004-03-04):
(Hlasovanie.) Prítomných 141, za 115, proti 4, hlasovania sa zdržalo 14, nehlasovalo 8. Konštatujem, že sme schválili návrh poslanca Národnej rady Slovenskej republiky Jána Drgonca na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Páni poslanci a panie  poslankyne, teraz ešte budeme hlasovať o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 483). Pán poslanec Mitrík, nech sa páči, ako spravodajca máte slovo. K. Mitrík, poslanec: Vážený pán predsedajúci, kolegyne, kolegovia, v rozprave k tomuto vládnemu návrhu zákona vystúpil jeden poslanec, kolega Blanár, kde podal 10 pozmeňujúcich návrhov. V spoločnej správe gestorský výbor odporúčal schváliť 9 pozmeňujúcich návrhov. Prv pristúpime k hlasovaniu o návrhoch gestorského výboru, ktorý hovorí, že o pozmeňujúcich návrhoch odporúča hlasovať v bodoch spoločne 1 až 9.
K. Sárközy, poslankyňa: (2009-10-30):
Vy ste pred chvíľou povedali, že táto vláda spravila všetko preto, aby zmiernila nezamestnanosť. No dovoľte mi s tým minimálne nesúhlasiť. Keď sa vrátim len na včerajšok alebo na predvčerajšok, keď pani ministerka predkladala v skrátenom legislatívnom konaní novelu zákona o službách zamestnanosti a okrem iného chcela vyriešiť príspevky pre absolventov. My sme s touto novelou prichádzali už dávno, keby počúvala a dovolila poslancom vládnej koalície hlasovať za opozičné návrhy, ktoré boli predkladané niekedy v marci, a potom sme sa o to pokúsili viackrát, tak nemusela toto predkladať v skrátenom legislatívnom konaní. A napríklad absolventi by už mohli dostať tie príspevky teraz v septembri alebo v októbri, nie od 1. decembra, keď je účinnosť tohto zákona, pretože absolventi sa na úrad práce prihlásili v septembri. Takže práve to najhoršie obdobie táto vláda neriešila, hoci vedela už v júli, auguste, aký počet absolventov sa prihlási na úrad práce. Ďakujem.
B. Bugár, podpredseda NR SR: (2004-03-11):
(Hlasovanie.) Prítomných 137 poslancov, za návrh hlasovalo 137. Konštatujem, že tento návrh sme prijali. Ďalej. A. Hajduk, poslanec: Ďalšia v poradí vystúpila pani poslankyňa Navrátilová. Prakticky tým, že sme prijali bod 10 spoločnej informácie, o pozmeňujúcich návrhoch pani Navrátilovej nemôžeme hlasovať, lebo sa dotýkajú priamo prijatého bodu 10.
J. Zvonár, poslanec: (2009-12-02):
Pán predseda, dajte hlasovať o tom, že Národná rada prerokuje návrh zákona v treťom čítaní ihneď.
Danko, Andrej, predseda NR SR (2018-05-24):
Poprosím, pán poslanec, uplynul čas. Pani poslankyňa Antošová.
Hrušovský, Pavol, podpredseda NR SR (2011-09-08):
Na vystúpenie pani poslankyni Sabolovej chcú reagovať faktickými poznámkami piati páni poslanci. Posledný pán poslanec Valocký. Končím možnosť ďalších prihlášok s faktickými poznámkami. Pán poslanec Jasaň.
Grendel, Gábor, podpredseda NR SR (2021-06-24):
Pán poslanec Koši... Kočiš. Pardon.
Suja, Miroslav, poslanec NR SR (2021-02-04):
Ďakujem za slovo, pán podpredseda. Pán poslanec Krajčír, vy veľmi podceňujete náladu ľudí v spoločnosti. Ľudia sú tak znechutení a oprávnene nahnevaní, že spoliehať sa na vašom mieste, že sústavnou kritikou bývalých vlád zmeníte ich názor, na toto by som sa nespoliehal. Na toto by som sa isto nespoliehal. Oni chcú vidieť, čo teraz robíte pre nich. Ľudia majú krátku pamäť a vedia teraz, čo sa zlé deje. A povedzme si na rovinu, v školstve, priamo na ministerstve, vzbura tých zamestnancov, nemôžte teraz vy kritizovať školstvo predtým a teraz je to možno ešte horšie. Nemôžte vy kritizovať predtým farmárov alebo že ako sa správali k farmárom, keď tu sme schválili zákon, že tých farmárov ničíme. Toto neboli dobré príklady. Veľa zlého, veľa zlého sa spravilo za predchádzajúcich vlád, ale treba ľuďom povedať, že toto, toto chceme pre vás spraviť a toto, toto pre vás robíme. Ale omieľaním dookola len toho, čo bolo predtým zlé a zlé a zlé a my sme tí najlepší, na to už ľudia nebudú zaberať.
Žiga, Peter, minister životného prostredia SR (2012-12-17):
Ďakujem pekne, pani predsedajúca. Vážené panie poslankyne, vážení páni poslanci, predkladaným materiálom sa navrhuje, aby Slovenská republika prijala dodatky k prílohám A, B a C Štokholmského dohovoru, ktorými sa do Štokholmského dohovoru zaraďuje desať nových látok. Tieto dodatky prijala konferencia zmluvných strán Štokholmského dohovoru na 4. a 5. zasadnutí zmluvných strán, ktoré sa ukončili a uskutočnili v Ženeve 4. a 8. mája 2009 a 25. až 29. apríla 2011. Zároveň sa navrhuje zjednodušiť postup prijímania dodatkov k prílohám A, B a C dohovoru, a to zrušením osobitného vyhlásenia, podľa ktorého nadobudnú dodatky k prílohám A, B a C dohovoru platnosť až na základe uloženie listiny o ich prijatí. Po zrušení tohto vyhlásenia nadobudnú dodatky platnosť jeden rok od dátumu oznámenia o ich prijatí depozitárom dohovoru. Návrh na prijatie dodatkov k prílohám A, B a C Štokholmského dohovoru o perzistentných organických látkach a zrušenie vyhlásenia podľa čl. 25 ods. 4 Štokholmského dohovoru je v súlade s Ústavou Slovenskej republiky a s medzinárodnými zmluvami a dokumentmi, ktorými je Slovenská republika viazaná. Poprosím vás, vážené panie poslankyne, vážení páni poslanci, o schválenie predloženého materiálu. Ďakujem pekne. Skončil som, pani predsedajúca.
Martvoň, Anton, poslanec NR SR (2015-06-23):
Ďakujem pekne. V podstate ja by som chcel nadviazať na to, čo bolo povedané zo strany spravodajcu, že to vyvlastnenie je až posledný krok, že tomu predchádza nejaká dohoda. Samozrejme, tento návrh v skrátenom legislatívnom konaní konečne po ix rokoch upravuje aj ten priebeh ponukového konania vo vzťahu k tomu občanovi, akým spôsobom sa môže uzavrieť teda tá dohoda a akým, ako v podstate sa bude postupovať, čo doteraz chýbalo. Tu chcem upriamiť pozornosť, že tá dohoda sa uzatvára väčšinou za trhové ceny, kde mnohokrát občan, ktorému pozemok stojí ladom a nevie ho napríklad v Rimavskej Sobote alebo vo Veľkom Krtíši predať, takto získa primeranú hodnotu za ten pozemok. Alebo, čo tu nebolo povedané, tá primeraná náhrada sa môže dať aj vo forme zámeny za iný pozemok ako taký. Čiže keď niekto nebude chcieť predať ten svoj pozemok, môže stále ešte požiadať v rámci tej dohody so štátom o zámenu za iný pozemok niekde inde, kde v podstate to bude primerané. To je prvý moment, čo som chcel dodať. Druhý moment je ten, že my nevstupujeme do náhrad a do nejakého ústavného obmedzenia vlastníctva, tento zákon sa rozširuje o to, čo tu už platí od ´99. roku, čo bolo na základe toho vyvlastňované, boli vyvlastňované pozemky pod Kiou a pod inými veľkými parkami, čo robila Radič..., pardon, Dzurindova vláda, vtedy nikto nenamietal, že proste tí občania s tým nemuseli súhlasiť, ale jednoducho bolo to, dialo sa. A tu si musíme uvedomiť, vtedy bol často používaný argument, či chceme zamestnanosť na Slovensku aj v hladových dolinách, alebo nechceme. Či chceme mať robotu pre ľudí, alebo nechceme. A tie pseudoargumenty od niektorých, že kúpte si pozemok a nech si tam niekto stavia aquapark, no je to úsmevné, keď to hovorí človek, ktorý má všetky pozemky prenajaté za jedno euro na 30 rokov, alebo keď niekto tu ide hovoriť o právnych aspektoch vyvlastňovania... (Prerušenie vystúpenia časomerom.)
Hrnčiar, Andrej, podpredseda NR SR (2018-09-20):
Nech sa páči, pán predseda.
Prostredník, Ondrej, poslanec NR SR (2023-11-23):
248. Ďakujem. Pán minister, obhajovali ste svojho kolegu v ministerskom stave. Je to vaše právo, ale ja si myslím, že celá, celé toto dianie, ktorého sme tu svedkami, ukazuje, v akom žalostnom stave je politická kultúra na Slovensku. Poviem prečo. Namiesto toho, aby ste vy tu všemožne odvádzali pozornosť na minulosť, na rôzne témy, ja si myslím, že to, čo sa má diať v štáte, ktorý má politickú kultúru a to, čo sa malo diať, je, že ak minister vlády sa vyjadrí spôsobom o sudcovi, ktorý je nevhodný, má sám odstúpiť a keď to neurobí, tak jeho kolegovia v jeho strane a jeho koaliční kolegovia majú záujem na tom, aby odstúpil sám, lebo to znamená politické náklady pre takú vládu, ale to sa nedeje. Namiesto toho vy tu obhajujete politickú nekultúru, a to je niečo, čo je pre mňa absolútnym šokom. Áno, som nováčikom v parlamente a naozaj je to veľmi tvrdá lekcia. Ďakujem.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 144 poslancov, za 37, proti 43, zdržalo sa 58 poslancov, 6 nehlasovali. Návrh nebol schválený. Prosím teraz pani poslankyňu Pčolinskú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch (tlač 1179). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 1179.)
Jurzyca, Eugen, poslanec NR SR (2017-05-11):
Ďakujem. Vláda Roberta Fica chce zaviesť príspevok na presťahovanie sa za prácou do iného regiónu. Upozorňujem, že najviac práce je v mestách. A teraz, ak toto prejde, a zrejme prejde, tak podľa ústavy štát bude musieť podporovať vidiecky charakter života, že opatrenia typu podpora sťahovania sa za prácou, myslím si, že hrozí, že takéto opatrenia sa dostanú do rozporu s ústavou. Tak možno, že na toto si ešte mohol upozorniť, Ondro. Ďakujem.
Maďarič, Marek, poslanec NR SR (2011-03-25):
Ďakujem. Pán poslanec, ja by som možno nepoužil pre zdôvodnenie tohto návrhu vyhlásenia niektoré tie emotívne argumenty, ale samotné vyhlásenie považujem za dôležité, ten obsah, ktorý je predložený, pre našu civilizáciu, pre našu kultúru v širšom slova zmysle, kde jedným z pilierov je aj kresťanstvo a, samozrejme, náboženská sloboda. Neviem, ako budú o tomto hlasovať moji kolegovia v poslaneckom klube strany SMER, lebo sme sa o tom ešte nerozprávali, ale ja chcem vyjadriť svoju osobnú podporu k tomuto návrhu vyhlásenia. Ďakujem.
Kaliňák, Robert, podpredseda vlády a minister vnútra SR (2018-02-08):
Ďakujem pekne. Pri tej príležitosti politických mŕtvol som si dal aj čierne sako (povedané so smiechom), neviem, či ste si všimli, pán poslanec. Dovoľte, aby som zareagoval teda. A, samozrejme, ja som si to chcel vyskúšať. Aj som si to vyskúšal, že v momente, keď som vám povedal nejaké veci, na ktoré by ste mali reagovať, tak ste obaja zareagovali útokom, taký ten Pavlovov reflex, že proste hneď ste obsah žalúdka proste hodili sem do pľacu, ktorý ste mali, a, a v zásade, samozrejme, všetko, čo ste povedali, nie je pravda, ale to už, pán Poliačik, miliarda je dávno ušetrená. Ešte pred koncom roka 2016 a už je to viac ako 1,2. Z toho sú vlastne mnohé veci dnes postavené. Z toho sú mnohé veci financované, ktoré máme práve z týchto úspor, a verifikoval to aj Inštitút finančnej politiky ministerstva financií. Ale veď to je vec, keďže sa nezaujímate o prácu, lebo viete, vy nestíhate, že kde som všade cez deň, lebo vy na tú prácu až tak úplne zo deň nechodíte, tak trošku obmedzene, ale to je vedľajšie. Ja vám to nechcem vyčítať. Ja vám nevyčítam to, či pracujete, nepracujete, a pánovi Dostálovi, či pracuje, či nepracuje, mne sa proste nepáči vaše pokrytectvo. Mne sa proste nepáči fakt, že súdite iných, pričom vy sami ste celí zablatení. To je celý problém. Jednoducho ak chcete o niekom hovoriť, či používa, nepoužíva štátne a mestské peniaze, začnite svojím predsedom. Začnite svojím predsedom! Keď kúpil za 45 a za 60 v priebehu jedného roka mestský pozemok, mestské peniaze, peniaze všetkých Bratislavčanov. Raz ste sa k tomu nevyjadrili, proste vám to nevadí. Proste vám to nevadí. To sú proste tým pádom všetko pokrytecké kecy, ktoré hovoríte, lebo sa im nedá veriť. Jednoducho strana, ktorá odpočúva bez problémov len preto, lebo niekto by mohol mať zlé názory proti nej. Kto porušuje súkromie z ústavy? Ďalší, ktorý vyzýva k tomu, aby sa nerešpektoval rozsudok Ústavného súdu? Poslanec Národnej rady vyzýva k nerešpektovaniu rozsudku Ústavného súdu? A ďalšia unáša deti? (Ruch v sále.) Vy ste ako... (Reakcia z pléna.) Komu tykáte, pán, čo? Chcem sa vás opýtať. Sme si potykali, pán poslanec? Sme sa potykali, pán poslanec? Aby ste vykrikovali... (Prerušenie vystúpenia predsedajúcim.)
Pčolinský, Peter, poslanec NR SR (2017-06-20):
Ďakujem pekne. Dovoľte, aby som vás informoval o výsledku tajného hlasovanie o návrhu na voľbu kandidátov na člena disciplinárneho senátu, ktoré sa konalo 20. júna 2017. Na tajné hlasovanie o návrhu na voľbu kandidátov na člena disciplinárneho senátu bolo vydaných a poslanci si osobne prevzali 117 hlasovacích lístkov, teda na voľbe bolo prítomných 117 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu kandidátov na člena disciplinárneho senátu všetci poslanci odovzdali hlasovacie lístky. Zo 117 odovzdaných hlasovacích lístkov boli 3 neplatné a 114 platných. Podľa platných hlasovacích lístkov overovatelia zistili, že: – za Eugena Cimmermanna: za hlasovalo 79 poslancov, proti 24, zdržalo sa 11, – za Tibora Sásfaia 45: za, 43 proti, 26 sa zdržalo a – za Dávida Štefanku: za hlasovalo 64, proti 42, zdržalo sa 8. Na voľbu kandidátov na člena disciplinárneho senátu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní o návrhu na voľbu kandidátov na člena disciplinárneho senátu boli zvolení Eugen Cimmermann a Dávid Štefanka. Overovatelia poverujú svojho člena Petra Pčolinského oznámiť výsledok hlasovania v Národnej rade. Ďakujem.
Kučerová, Viera, poslankyňa NR SR (2013-05-21):
Ďakujem, pani predsedajúca. Panie poslankyne, páni poslanci, dovoľte, aby som vás informovala o prerokovaní vládneho návrhu zákona, ktorým sa mení a dopĺňa zákon č. 215/2006 Z. z o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony, vo výboroch Národnej rady. Národná rada uznesením č. 506 z 19. marca 2013 pridelila predmetný vládny návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Poslanci Národnej rady, ktorí nie sú členmi výborov, ktorým bol uvedený návrh zákona pridelený, neoznámili v určenej lehote gestorskému výboru žiadne stanovisko k návrhu zákona. Vládny návrh zákona odporučili schváliť ústavnoprávny výbor, výbor pre obranu a bezpečnosť, ako aj výbor pre ľudské práva a národnostné menšiny. Z uznesení výborov uvedených pod bodom III spoločnej správy vyplývajú dva pozmeňujúce a doplňujúce návrhy. Gestorský výbor odporúča hlasovať o oboch spoločne, s návrhom schváliť. Gestorský výbor zároveň podľa § 79 ods. 4 písm. f) zákona o rokovacom poriadku odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady o prerokovaní predmetného vládneho návrhu zákona (tlač 393) bola schválená uznesením ústavnoprávneho výboru č. 227 zo 14. mája 2013. Týmto uznesením výbor zároveň poveril mňa ako spoločnú spravodajkyňu, aby som na schôdzi Národnej rady predkladala návrhy v zmysle príslušných ustanovení zákona o rokovacom poriadku. Pán predseda, pani predsedajúca, otvorte, prosím, rozpravu. Ďakujem.
Číž, Miroslav, podpredseda NR SR (2015-06-16):
Faktické poznámky, páni poslanci: Huba, Šípošová, Kuffa. Uzatváram možnosť prihlásiť sa s faktickou poznámkou. Slovo má pán poslanec Huba.
M. Hort, podpredseda NR SR: (2009-04-23):
A teraz dávam slovo spoločnému spravodajcovi z výboru pre vzdelanie, mládež, vedu a šport, pánovi poslancovi Valentínovi Švidroňovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán spravodajca, nech sa páči.
Osuský, Peter, poslanec NR SR (2017-04-07):
Ďakujem pekne, pán predsedajúci. Z toho, čo zmienil Jozef Mihál, chcem ako nie erudovaný psychiater, ale lekár povedať jednu vec. Kompenzovaná psychóza nevylučuje zamestnanie postihnutého pacienta v istých oblastiach. Možno si niektorí z kolegov v parlamente pamätajú na pozoruhodný film Čistá duša. Áno, existujú nepochybne polia, kde môže aj človek s takouto diagnózou akýmsi spôsobom fungovať, dokonca fungovať prospešne a úspešne. Som ale i ako nepsychiater hlboko presvedčený, že špeciálne pôsobenie na poškodené, formujúce sa narušené mladé bytosti takáto diagnóza rozhodne predestináciou nie je. A je pomerne vážne nezodpovedné, ak minister pozná túto diagnózu, a napriek tomu tento stav nerieši, ešte raz hovorím, treba mať porozumenie pre pacientov s takouto diagnózou, ale no zároveň treba vedieť, kde sú limity ich prípadného pracovného nasadenia, a v tomto zmysle je i toto ďalších vážnym prvkom zlyhania, a keď si spomeniem, ako kolega Krajniak vyrátal typické príznaky istým spôsobom narušenej osobnosti, a korunujem to s tým, čo predniesla Natália Blahová v zbierke výpovedí tých, ktorí sa s tým stretli, tak to do seba zapadá ako kľúč do zámku.
Dostál, Ondrej, poslanec NR SR (2024-02-15):
Ďakujem kolegyni a kolegovi za faktické poznámky. A áno, je to Múzeum oravskej dediny v Zuberci, pán poslanec Hlina. No neviem, či by som, či by som sa ich pýtal, že či sa to týka ich, lebo v dôvodovej správe že, sa tvrdí, že to spôsobuje administratívnu záťaž najmä menším obciam, a teda Zuberec nie je úplne maličká obec, keďže má okolo 1 800 obyvateľov. A ja by som sa, teda naozaj veľmi-veľmi ľutujem, že tu teraz nie je pán poslanec Michelko, lebo on by nám určite vedel odpovedať, ktorá z týchto troch obcí – Uhrovec, Nižná Myšľa, Zuberec – to bola, ale tipol by som si skôr, že ten skutočný dôvod, ako sa to ocitlo v dôvodovej správe, bolo, že treba tam niečo napísať, no tak ako je to zaťažujúce, ale tak asi by bolo blbé napísať, že zaťažuje to ministerstvo kultúry alebo zaťažuje to nejakú VÚC-ku, tak napíšme tam, napíšme tam, že to zaťažuje menšie obce. A ten, kto písal dôvodovú správu, si nedal ani toľko námahy, aby si zistil, že pri koľkých múzeách a galériách je vôbec nejaká obec, nieže menšia obec, zriaďovateľom. A k tomu, čo hovorila pani poslankyňa Kleinert, ja teda nepochybujem, že všetci, ktorým záleží na tom, aby tu fungovala kultúra, im záleží na tom, aby múzeá a galérie boli riadené kompetentnými ľuďmi, a tomu môžu výberové konania vrátane verejných vypočutí len napomôcť. A v tom zákone nie je napísané, ako presne má to výberové konanie prebehnúť, ako presne má to verejné vypočutie sa uskutočniť a akým spôsobom má naložiť, má sa uskutočniť a potom tá zodpovednosť je, samozrejme, na štatutárovi zriaďovateľa.
P. Paška, predseda NR SR: (2008-03-28):
(Hlasovanie.) 138 prítomných, 98 za, 9 proti, 31 sa zdržalo. Konštatujem, že sme návrh zákona pridelili výborom a určili lehoty na prerokovanie. Ako o poslednom budeme v prvom čítaní hlasovať o vládnom návrhu zákona o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. , je to tlač 558. Pán poslanec Madej bude uvádzať hlasovanie. Poprosím vás o chvíľočku strpenia, pán spravodajca hľadá podklady. Pán spravodajca, odzneli nejaké procedurálne návrhy, poďte dať hlasovať, to zvládneme aj bez podkladov. (Ruch v sále.) Nech sa páči, pán spravodajca.
Laurenčík, Milan, podpredseda NR SR (2022-03-24):
S faktickou poznámkou teraz vystúpi pán poslanec Eduard Kočiš. Nech sa páči.
Laurenčík, Milan, podpredseda NR SR (2022-02-18):
Poslednú faktickú poznámku k tomuto príspevku bude mať pani poslankyňa Jana Vaľová. Nech sa páči.
Pelegrini, Peter, poslanec NR SR (2011-04-01):
Ďakujem pekne. Ja na úvod by som chcel tentokrát oceniť vystúpenie pána poslanca, pretože to bolo zrozumiteľné, miestami až precítené. Ale tiež mi nie je jasné, akým spôsobom a vlastne v akom režime za tým rečníckym pultom dnes vystupoval, pretože ak – a spomínal to už pán poslanec Kaliňák – ak pán predseda parlamentu tvrdí, že je otvorená rozprava, tak nie je možné, aby sme rokovali v rozprave o zákone, pokiaľ nie je prítomný predkladateľ. Takže tiež som toho názoru, že vami prečítaný pozmeňujúci návrh nemá momentálne žiadnu relevantnú váhu a nezaznel v riadnej rozprave tak, ako to predpisuje rokovací poriadok. Takže myslím si, že do tretice to prečítate ešte krajšie, a veľmi rád si to vypočujem ešte raz budúci týždeň na rokovaní a riadnom rokovaní v rozprave o tomto návrhu zákona. Ďakujem.
Hellebrandt, Tomáš, poslanec NR SR (2023-12-14):
Ďakujem za slovo a ďakujem, Tina, za veľmi dôstojnú a dôstojné a fundované uzavretie rozpravy. Som rád, že si vyzdvihla tému chudoby a že si porovnala rôzne skupiny použitím reálnych štatistík, pretože ja mám pocit, že pri diskusii o chudobe alebo o tom, ako rozdeliť ekonomický koláč, keď, keď hovoríme o sociálnej politike, tak sa často, často to robíme na základe nejakých pocitov alebo na základe toho, čo nám politicky vyhovuje a ktorú skupinu chceme, chceme osloviť. Skutočnosť je, že teda v každej skupine sú, sú chudobní ľudia, aj medzi dôchodcami, aj keď väčšina dôchodcov je v skutočnosti nižšia stredná trieda. Ale napríklad okrem tých osamelých, ktorých si spomínala, sú to aj napríklad odkázaní seniori, ktorí možno neni sú príjmovo chudobní, ale ich dôchodok nestačí na to, aby teda mohli pokryť poplatky na, na sociálne zariadenia a dožiť v dôstojnosti. A medzi deťmi sú to teda, samozrejme, deti jednorodičov, ale aj rómske deti. A ja preto, ja si myslím, že práve kvôli tomu sa na deti často zabúda, lebo keď sa hovorí... (Prerušenie vystúpenia časomerom.)
T. Cabaj, podpredseda NR SR: (2009-05-20):
Slovo má pán poslanec Kubovič.
Hrnčiar, Andrej, podpredseda NR SR (2018-06-19):
Dávam slovo spravodajkyni, ktorú určil navrhnutý gestorský výbor pre financie a rozpočet, poslankyni Irén Sárközy.
Figeľ, Ján, podpredseda NR SR (2015-10-06):
Ďakujem pekne. Pripájam sa. Pán spravodajca sa hlási o slovo v rámci rozpravy. Nech sa páči.
Blanár, Juraj, podpredseda NR SR (2021-09-22):
Ďalší s faktickou poznámkou pán poslanec Miroslav Suja.
Danko, Andrej, predseda NR SR (2020-02-25):
Poslanec Jarjabek.
B. Bugár, podpredseda NR SR: (2003-12-04):
(Prezentácia.) Takže prítomných 123 poslancov, za 67, proti 35, zdržalo sa 15 poslancov, 6 nehlasovali. Konštatujem, že aj bod 11 zo spoločnej správy sme schválili. Nech sa páči...
Pellegrini, Peter, predseda NR SR (2015-09-30):
Prezentujme sa a hlasujme o bode 2 z pozmeňujúceho návrhu pani podpredsedníčky Jurinovej. (Hlasovanie.) Prítomných 133 poslancov, za hlasovalo 121 poslancov, držalo sa 11 poslancov, nehlasoval 1. Tento bod pozmeňujúceho návrhu, bod č. 2 sme schválili.
Cmorej, Peter, poslanec NR SR (2020-09-18):
Ďakujem pekne za vystúpenie, pán kolega. Áno, prechodné ustanovenia boli diskutované najmä na ústavnoprávnom výbore. To bola asi najviac diskutovaná časť. Chcel by som upozorniť na to, že rovnaké, rovnaký proces už existuje pri registri partnerov verejného sektora, takže toto sme si v podstate požičali odtiaľ. Áno, bolo by to možné upraviť tak, ako, ako hovorí kolega Susko, že v podstate tie zmluvy by teda zanikali až rozhodnutím súdu. Avšak povedzme si pravdu, že išlo by o podstatne komplikovanejší spôsob a stále tomu danému subjektu, ktorý by sa cítil týmto poškodený, ostáva možnosť obrátiť sa na súd a napadnúť rozhodnutie ÚRSO. Takže ten judikát neni už až tak úplne jednoznačný. A myslím si, že tým, že sme dali dodatočnú lehotu na, na odstránenie zistených nedostatkov, sme vytvorili dostatočný priestor, aby nedochádzalo, aby nedochádzalo k takým stavom, ktoré by nakoniec museli skončiť, skončiť na súde. A potom by som sa ešte rád sa ospravedlnil. Áno, pán kolega má pravdu, v tom pozmeňováku je už teda rozhodnutie úradu o neschválení zmluvy dané ako, teda že dáva sa účastníkom zmluvy právo odstúpiť od zmluvy. Na toto som pozabudol. Ďakujem.
Huba, Mikuláš, poslanec NR SR (2013-02-07):
Ďakujem za slovo. (Výkrik v sále.) Áno. (Prerušenie vystúpenia predsedajúcim.)
Sulík, Richard, predseda NR SR (2010-11-05):
Ďakujem pekne. Dávam slovo spravodajcovi, ktorého určil navrhnutý gestorský výbor, výbor pre financie a rozpočet, poslancovi Jánovi Počiatkovi. Pán poslanec sa tu nenachádza. Pána poslanca Jánoša by som poprosil netelefonovať. Ďakujem vám pekne. Je tu niekto, kto by mohol byť spravodajca za výbor? (Hlasy v sále.) Dobre, urobíme to tak, že prerušíme rokovanie o tomto bode programu. Počkáme, dokým príde pán poslanec Počiatek. A pristúpime k prerokovaniu Petície proti výstavbe megakasína na Slovensku . Dávam slovo spoločnému spravodajcovi predsedovi výboru pre financie a rozpočet pánu poslancovi Jozefovi Kollárovi a poprosím ho, aby podal správu o prerokovaní petície vo výboroch a návrh na uznesenie Národnej rady. Nech sa páči.
Bugár, Béla, podpredseda NR SR (2018-02-02):
Logiku nehľadajte, hľadajte peniaze. Pán poslanec Kecskés.
Gašpar, Tibor, poslanec NR SR (2024-02-08):
Ďalej hlasujeme o bode 291 druhého pozmeňujúceho návrhu poslanca Galka.
Danko, Andrej, predseda NR SR (2016-09-09):
Ďakujem. S vystúpením pani poslankyňa Natália Blahová, pripraví sa pán poslanec Milan Krajniak. Nie je tu. Pani poslankyňa Natália Blahová, prepadá jej poradie. Poprosím, pán poslanec Milan Krajniak. Konštatujem, takisto pán Milan Krajňák nie je. Poprosím, pani poslankyňa Anna Zemanová. Tak prejdeme to rýchlejšie, pani poslankyňa Anna Zemanová nie je v sále. Poprosím, pani poslankyňa Janka Cigániková. Nie je. Poprosím, pani poslankyňa Veronika Remišová. Poprosím, pán poslanec Miroslav Číž, pán poslanec Richard Vašečka, pán poslanec Peter Pčolinský, pán poslanec Klus Martin, pán poslanec Milan Laurenčík. Pán poslanec Ondrej Dostál. (Potlesk a reakcie z pléna.)
Šmilňák, Martin, poslanec NR SR (2024-04-16):
Pozdravujem. Budem reagovať na predrečníka, na župana Prešovského samosprávneho kraja. Som rád, že okrem primátorov, starostov vystúpil aj župan a zdôrazním to, čo povedal. Systémové riešenie, ktoré KDH navrhuje, je daňový mix. Tu sme svedkami toho, že vypadla jedna čiastka dane, daň z príjmu, teda z podielu príjmu fyzických osôb a úplne to rozkývalo samosprávy. Riešenie bude také, aby neboli len od tohto príjmu teda závislé samosprávy, miestne a regionálne, ale aby sa tam namixoval taký mix, že by ten ich príjem, primárny príjem tvoril aj daň z príjmu právnických osôb. Akým kľúčom, to je na odbornú debatu, ale toto je systémové riešenie do budúcna. Toto krátkodobé jednorazové riešenie teraz podporíme. Pripomínam však situáciu nielen s plnením rozpočtov miest, obcí a vyšších územných celkov, ale negatívna situácia je teda s príjmami celkového rozpočtu, štátneho rozpočtu. A toto nám hrozí všetkým. Toto sa nezlepšuje a každému jednému, nielen samosprávam, ale nám všetkým hrozí, že si reálne budeme musieť uťahovať opasky, lebo to skrátka nefunguje. Míňame viacej peňazí, ako máme príjem a prídeme do bodu ako Gréci, že proste nás to dobehne a budeme to musieť riešiť radikálne. A ešte spomeniem eurofondy. Som rád, že to pán Majerský spomenul. V iných krajinách vedia eurofondy čerpať oveľa lepšie na regionálnej a miestnej úrovni, ako na štátnej. Tu bola medzi pánom Blcháčom a kolegom debata o tom, že či to má riešiť ministerstvo financií alebo regionálneho rozvoja. Ja si myslím, že máme ísť nižšie k regiónom a to ministerstvo regionálneho rozvoja má prevziať časť agendy, čo sa týka rozvoja, rozvoja regiónov, má sa priblížiť k ľuďom, ktorí tam žijú, má sa priblížiť k samot... (Prerušenie vystúpenia časomerom.)
P. Hrušovský, podpredseda NR SR: (2001-09-20):
(Hlasovanie.) Prítomných 134, za 129, proti 2, zdržal sa 1, nehlasovali 2. Návrh sme schválili.
Vaľová, Jana, poslankyňa NR SR (2019-09-20):
Vážený pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2018-01-31):
Ďakujem. Pán spravodajca? Nie. Termín hlasovania, normálny, pán spravodajca, dnes, hej? Síce už dnes nehlasujeme. Zajtra o 11.00 hod., hej? Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 757. Spoločná správa výborov má tlač 757a. Odovzdávam slovo ministrovi vnútra, aby vládny návrh zákona uviedol, nech sa páči, pán minister.
Petrík, Simona, poslankyňa NR SR (2018-10-17):
Ďakujem pekne. Pani poslankyňa, ja vás len opravím v jednej veci, keď ste hovorili o tom príspevku na starostlivosť, aby sme hovorili fakty. V prvom rade to nie je 280 euro, ale je to príspevok do výšky 280 euro. To znamená, že keď je škôlka lacnejšia, tak úrady práce preplácajú len tú sumu, koľko stojí škôlka. Druhá vec je, že tie peniaze nejdú zo štátneho rozpočtu, ale idú z europeňazí. A tretia vec, používa ich alebo čerpá ich veľmi málo ľudí oproti rodičovskému príspevku práve preto, že obidva tieto príspevky môžu čerpať rodičia iba do troch rokov veku. A pritom tu máme najväčší problém umiestňovať deti do škôlok medzi tromi až štyrmi rokmi. Čiže keby ste naozaj, keby vám naozaj záležalo na mladých rodinách, tak zvýšite ten príspevok až do výšky štyroch rokov veku dieťaťa, aby to reálne ľudia mohli využiť. To je jedna vec. A druhá vec, k tým jasličkám, čo ste hovorili, že koľko tu mohlo byť jasličiek a koľko tu mohlo byť škôlok. Tak ja som tu krátko, ale za ten, za tie dva a pol roka, dva a pol roka som tu riešila novelu o sociálnych službách, konkrétne jej jasličkovú časť, tak neviem, či viete, koľko jasličiek ste vy priviedli k likvidácii vďaka tomuto paškvilu, ktorý vyšiel z ministerstva sociálnych vecí, a rodiny, a koľko jasličiek muselo zatvoriť svoje brány. To len k tým jasličkám. Ďakujem.
Laššáková, Jana, podpredsedníčka NR SR (2012-12-12):
Na vystúpenie pani poslankyne s faktickou poznámkou, pán poslanec Štefanec. Končím možnosť prihlásiť sa s faktickými poznámkami. Nech sa páči, pán poslanec.
Krajniak, Milan, poslanec NR SR (2016-11-29):
Pani podpredsedníčka, ja kľudne budem reagovať, mňa hluk nevyrušuje, som na to zvyknutý. Pani kolegyňa Remišová, myslím si, že váš prístup je naivný. Skúsim vám vysvetliť prečo, v dobrom. Predstavte si, že sa stanete ministerkou školstva. Tých sekčných šéfov tam nie je desiatky a stovky, ale je ich tam pár. A váš sekčný šéf pre základné školstvo bude požadovať, aby bol navýšený počet škôl, pretože to je jeho odborný názor. Vy ako ministerka ste bola zvolená s tým, že počet základných škôl sa má znižovať. Ako chcete s takýmto človekom spolupracovať? Máte jednoducho rozdielne odborné názory a človek, ktorý je s vami na funkcii na ministerstve vo vedúcej manažérskej pozícii, nemôže konať proti vám. Inak vám to nikdy nebude fungovať.
Kočiš, Eduard, poslanec NR SR (2023-03-31):
Ďakujem pekne za slovo, pán predsedajúci. V prvom rade, pán kolega, každý jeden novinár alebo študent žurnalistiky by sa mal riadiť nejakou písanou alebo nepísanou novinárskou etikou. Žiaľ, v našej spoločnosti už niekoľko desiatok rokov sa deje to, že nepísaná novinárska etika sa buď pošliapava, alebo sa interpretuje úplne inak alebo ináč. Každý jeden novinár, každý jeden redaktor by mal byť tzv. hľadačom pravdy. Lenže tu sa deje taký nešvár, že tu sa nehľadá pravda, tu sa len píše to, čo má najväčšiu buď sledovanosť, alebo čitateľnosť. Čiže čím väčšiu sprostosť vo verejnom priestore dáte, čím väčšie klamstvo vo verejnom priestore zverejníte, tým viac vás ten váš šéfredaktor alebo majiteľ média hladká po hlave a bude vám hovoriť, aký ty si môj krásny, úžasný, aký ty si skvelý, len pokračuj v tom, v čom si začal. Tu si musíme zároveň povedať ďalšiu vec, že 90 % novinárov, ktorí sa buď na novinárov len hrajú, alebo s novinárskou činnosťou nemajú nič spoločné, ale sú to len takí písalkovia, sú platení najmä za to, aby čo najviac špinili. Nie aby hľadali, odhaľovali, vysvetľovali, ale jednoducho, aby čo najviac špinili. Nehovoriac o tom, že novinár by mal byť hlavne nestranný. A tú nestrannosť si vymenili alebo úplne obrátili za podsúvanie vlastného názoru buď v politickej relácii, kde pôsobia ako moderátori a toho sme svedkom už naozaj niekoľko mesiacov, kde niekedy a dosť často moderátor alebo komentátor tejto relácie sa v podstate stáva ďalším diskutujúcim. Toto je už úplne zlé. A či ochrana novinárov je dôležitá, alebo nie je dôležitá, to si myslím, nechajme posúdiť iných.
P. Paška, predseda NR SR: (2010-05-26):
Na 19. mája som pôvodne zvolával posledné stretnutie, slávnostné stretnutie Národnej rady pred koncom tohto volebného obdobia. Zdalo by sa mi dnes veľmi logické, vzhľadom na to, že pravdepodobne už nenájdeme vhodný termín do konania volieb, aby sme sa zišli na takomto slávnostnom stretnutí, aby sme využili dnešné rokovanie po ukončení programu 52. schôdze aj na to, aby sme zhodnotili a takým normálnym spôsobom uzatvorili volebné obdobie. A na záver si dovolím vás pozvať na času vína a malé občerstvenie. Takže teraz pristúpime k hlasovaniu a po ukončení programu 52. schôdze pristúpime k ukončeniu volebného obdobia.
Kalivoda, Peter, poslanec NR SR (2024-04-16):
Ďakujem, pán predsedajúci. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona výbory prerokovali do 7. júna 2024 a v gestorskom výbore do 10. júna 2024.
Muňko, Dušan, poslanec NR SR (2013-04-16):
Pán poslanec Hraško, toľko nezmyslov, ktoré ste tu povedali, je zbytočné o ekonomike sa vôbec baviť. Doporučujem vám, aby ste učili ďalej tancovať. (Potlesk.) Ja vám len pár čísiel poviem. 2010, kedy ste preberali, kedy preberala Iveta Radičová vládu, bolo 151 872 zamestnávateľov, kedy ste odovzdávali vládu, bolo 155 996 zamestnávateľov. Dneska je 155 674. Ja mám čísla po jednotlivých mesiacoch desať rokov dozadu: - SZČO v roku 2000, v júni, kedy ste preberali vládu, bolo 243 541, dneska je 235 918. - Zamestnanci v roku 2010, kedy ste preberali vládu, bolo 1 732 163, kedy ste odovzdávali vládu, bolo 1 694 933. Dneska je 1 695 050. Viete, čo je základný problém nezamestnanosti? To, že sa nám vracajú ľudia domov. Pretože máme vonku, za vlády Viery Tomanovej boli vonku zhruba 370-tisíc. Dneska je 250-tisíc vonku. A treba si vyšpecifikovať, ktoré firmy a čo prepúšťajú. Ja vám presne poviem, ktorá firma na Slovensku koľko prepustila. Takže prestaňte tu hovoriť čísla, ktoré sa nezakladajú na pravde! Sadnime si a povedzme si, kde je vec! Keď my sme závislí na Českej republike a na Nemecku. Nemecko má dneska akú situáciu? Má nezamestnanosť 12 %, jej vzrástla, my máme 14 %. Naša ekonomika je aká? Proexportná! Ďakujem pekne.
Krištúfková, Petra, poslankyňa NR SR (2019-09-17):
Ja už len dve veci. Prvá, odpoviem na otázku pána poslanca Tomáša. Spravodlivá som ja a spravodlivé je hnutie SME RODINA, pretože my sme hlasovali za dôchodkový strop, ale tak isto chceme, aby sa v praxi naplnil aj ústavný princíp. 
A druhá vec, z legislatívno-technického hľadiska navrhujem vyňať na osobitné hlasovanie body 7 a 9 spoločnej správy. Ďakujem.
Martvoň, Anton, poslanec NR SR (2015-09-25):
Pán poslanec Zajac, myslím si, že dôstojné vystúpenie. Ja chcem potvrdiť to, čo si povedal, že jednoducho na to RPMN a tú hornú hranicu si poukazoval. My vtedy s kolegom Brixim sme aj prišli za tebou a sme povedali, že sa na to pozrieme. Potom aj na základe tvojich pripomienok sme na tom pracovali spoločne, samozrejme, s ministerskou administratívou a myslím si, že aj vtedy sme to priznali a povedali sme, áno, že ty si bol jeden z tých ľudí, okrem teda verejnosti, lebo aj tebe prišiel ten podnet z verejnosti, že jednoducho toto bolo treba riešiť. My sme popritom, samozrejme, riešili aj iné potom veci z pohľadu inkasných spoločností, ktoré ma teraz žalujú na súde, že som legislatívnou mojou iniciatívou pokazil dobré meno, čo ešte je stále priestor riešiť. Lebo v podstate už teraz nechodia vymáhať pohľadávky od bežných občanov a od našich dôchodcov exekútori, ale chodia inkasné spoločnosti, ktoré v podstate sa tvária ako exekútori, nemajú žiadne vzdelanie, sú to hrubokrkí vypaľovači, ktorí jednoducho snažia sa vystrašiť tých ľudí, aby im zaplatili potom, alebo teda uznali dlhy, ktoré proste už sú premlčané alebo ktoré ani nie sú. Je tu ešte stále dosť roboty. Ale prečo vystupujem? Chcel som povedať, že ty ako poslanec si vystupoval dôstojne bez toho, aby si kričal, niekoho si napádal alebo tak. Myslím si, že každý uznal, že sú to dobré pripomienky, na rozdiel od pána poslanca Hlinu, ktorý, dobre, mal niektoré dobré pripomienky, to súhlasím, ale ten spôsob, aký zvolil, nebol dôstojný. Ako teraz dám bokom náš spor, ktorý máme. Ale myslím si, že, pán poslanec Zajac, tvoje vystúpenia sú príkladom, alebo aj uznám toto vystúpenie, čo mal dneska pán Hlina, sú príkladom, že dá sa to aj normálnym spôsobom a na tom teda zapracovať a povedať to.
Laurenčík, Milan, podpredseda NR SR (2021-06-16):
Pán poslanec Marek Šefčík, nech sa páči.
Duchoň, Daniel, poslanec NR SR (2012-12-12):
Ďakujem pekne. Znovu by som sa teda vrátil k tej otázke dane z pridanej hodnoty vo vzťahu k tomu roku 2013. Tam by som chcel zdôrazniť, že daň z pridanej hodnoty na rok 2013 sa odvíja od výberu tohto roku, ktorý samozrejme zaznamenal pokles, tie dôvody teda vieme. Ale chcem stále zdôrazniť, že práve vláda prichádza s tými opatreniami, ktoré majú zlepšiť výber daní. Sú to legislatívne opatrenia týkajúce sa samotného zákona o dani z pridanej hodnoty, zlepšuje sa aj operatívna činnosť vytvorením špeciálnej policajnej jednotky, ktorá má práve postihovať korupciu a daňové podvody. Rovnako aj zákon, ktorý obmedzuje nakladanie s hotovostnými platbami, prispeje k lepšiemu výberu daní. A v neposlednom rade je tu aj pozmeňujúci návrh, ktorý zvýšil počet kontrolórov, čo sa týka možnosti kontrolovania alebo možnosti kontrolovania daňových subjektov. Ďakujem.
P. Paška, predseda NR SR: (2008-11-05):
(Hlasovanie.) 134 prítomných, 130 bolo za, 1 sa zdržal, 3 nehlasovali. Konštatujem, že sme schválili vládny návrh novely zákona č. 293/2007 Z. z. Dámy a páni, ešte predsa len jedno hlasovanie, tento raz naozaj záverečné. Pán poslanec Senko uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov . Je to tlač 746.
Hort, Milan, podpredseda NR SR (2011-02-08):
Pán poslanec Glváč je posledný prihlásený s faktickou poznámkou, nech sa páči.
Gašpar, Tibor, poslanec NR SR (2024-02-08):
Budeme hlasovať o bode 297 druhého pozmeňujúceho návrhu pána poslanca Galka.